Nordjyderne bruger søgemaskinen Google til at søge på hjemmesidenavne som for eksempel "facebook", "youtube" og sågar "google". Det giver selvfølgelig et resultat, der i langt de fleste tilfælde er brugbart, men man behøver ikke bruge Google til den slags søgninger. Fænomenet har dog en forklaring. - Mange har jo Google som startside, og så er det formentlig blevet en vane for dem, at de taster "Facebook" ind i søgefeltet i stedet for at skrive www.facebook.dk i adresselinjen. På den måde behøver de ikke huske så mange adresser, stavemåder og så videre, vurderer kommunikationsansvarlig hos Google, Thomas Jensen, for nordjyske.dk. Nordjyderne som internetsøgere adskiller sig ikke væsentligt fra landsgennemsnittet. Det er de ovenstående hjemmesider, der bliver søgt på både lokalt og nationalt. Dog er det mest søgte ord i Nordjylland i det seneste år "aalborg", hvor det på landsplan er "facebook".

Referat:
Nordjyderne er - ligesom resten af landet - dårlige til at søge via Google.